  Виталий Пронин Туннэ, 23-тӥ мае, Удмурт кун университетлэн 1-тӥ корпусысьтыз актовой залын одӥг люкетэн «Матӥ но Мардан» туала выжыкыллэн премьераез луоз. Кутсконэз 19 часын.Спектаклез возьматэ егитъёслэн «Ватка» театральной этностудизы.Та выжыкыллэсь пуштроссэ малпаз Василий Ушаков, со вазиськиз быгатӥсь кылбурчилы, «Удмурт дунне» газетын ужась Елена Миннигараевалы малпанзэ кылбурен гожтыны. Е. Миннигараева вера:- Пьеса гожтэмын вал ар талэсь азьло. Со крезьгуро выжыкыллы матын: сценарие 4-5 кырӟанъёс пыризы. Мынам драматургия удысын ужаме ӧй вал, соин Василий Серафимович вазиськем бере асме эскероно кариськи, кӧня ке дӥсьтытэкгес, кышкаса басьтӥськи уж борды. Пьеса вакчи дыр куспын гожтэмын вал. Соя «Ватка» этностудия спектакль дася шуыса тодэме бере малпай, сценарие кӧня ке воштонъёс пыртоно. Но Василий Серафимович - режиссёр, солэн та удысын тодон-валанэз но, быгатонлыкъёсыз но трос. Туж адӟем потэ, мар пӧрмиз, кызьы калык пумиталоз та ужез, но, жаляса верано, премьерае мынэме уг луы.«Ватка» этностудия ужзэ удмурт филология факультет бордын 2011-тӥ арын мытӥз. Кылем арын со тодматӥз учкисьёсыз «Яратон, яратон...» спектаклен. Теги: Ваткаэтностудия спектакль Удмурткунуниверситет  